kardosdrur/scandi-wiki huggingface dataset:
Struerkredsen

Struerkredsen er en opstillingskreds i Vestjyllands Storkreds.

Kredsen er oprettet i 2007. Den består af Ny Struer Kommune og Ny Lemvig Kommune.

Kredsen er dannet af de tidligere kommuner Thyholm og Struer (fra Holstebrokredsen) samt Thyborøn-Harboøre og Lemvig (fra Ringkøbingkredsen).

Afstemningssteder i kredsen: 
Tidligere Lemvig Kommune:
Bøvling
Flynder
Klinkby
Lemvig
Nørre Nissum
Ramme
Tidligere Thyborøn-Harboøre Kommune
Harboøre
Thyborøn
Tidligere Struer Kommune: 
Bremdal
Gimsing
Hjerm
Humlum
Langhøj
Resen
Struer
Vejrum
Venø
Tidligere Thyholm Kommune: 
Hvidbjerg
Jegindø
Lyngs
Uglev

Før 1970 var kredsen delt mellem Vinderupkredsen (med Struer by) og Lemvigkredsen begge i Ringkøbing Amtskreds samt Hurupkredsen i Thisted Amtskreds.

Folketingskandidater pr. 25/11-2018

Valgkredsens kandidater for de pr. november 2018 opstillingsberettigede partier

Kilde

Folketingsvalgkredse
Lommetørklæde

Et lommetørklæde er et lille, ofte firkantet, kantsyet stykke stof til at pudse næse i eller tørre øjne med. Det hedder lommetørklæde, fordi det har en størrelse, som gør, at det kan medbringes i en bukse- eller jakkelomme. Lommetørklædet kaldes også lommeklud eller, mere slangpræget, snotklud. Lommetørklæder har tidligere været meget anvendt af kvinder såvel som af mænd. Blandt de økonomisk bedrestillede kvinder var lommetørklæderne ofte pyntet med blonder, mens mændenes var enklere syet. Efterhånden er det stort set kun mænd, der bruger stoflommetørklæder. I det hele taget bruger de fleste mennesker i det nordlige Europa og Amerika i dag papirslommetørklæder frem for de traditionelle af bomuld. Dog ser man stadig pyntelommetørklæder i brystlommen på en habit eller smoking. I den forbindelse skelner englændere og amerikanere mellem fire basale måder at folde lommetørklædet på: the four-point, the triangle, the square og the puff.

Tørklæder
Skive Idræts-Forbund

Skive Idræts-Forbund (eller Skive IF, SIF) var en paraply-organisation for idrætsforeninger i den tidligere Skive Kommune, som repræsenterede dets medlemmer og deres interesser overfor Skive Kommune. Foreningens bestod i 2004 af 53 medlemsforeninger med i alt 11.776 medlemmer . Denne forening blev genstiftet den 28. februar 1972 og afholdt den sidste ordinære generalforsamling (den 35. i rækken) i den 28. februar 2007. Som resultat af kommunesammenlægningen opløstes foreningen. I stedet er den nystiftede Skive Idræts Samvirke fremover idrættens paraply-organisationen og talerør i de fire sammenlagte kommuner i Skive Kommune.

Foreninger i Skive Kommune, som havde sport og idræt på deres program og var medlem af Danmarks Idræts-Forbund, Danske Gymnastik- og Idrætsforeninger eller blot åbne foreninger, havde mulighed for at blive optaget som medlem.

SIF uddelte årligt en række hæderspriser, der blev betragtet som værende den højeste hæder, en idrætsaktiv i Skive Kommune kan modtage. Med hæderen for Året Idrætsudøver i Skive Kommune (uddelt sidste gang i 2006), fulgte GUN-pokalen, som var opkaldt efter en sportsjournalist. En anden hæder var Årets idrætsleder.

Foreningens medlemmer 
Listen over de tidligere medlemmer  af Skive Idræts-Forbund:

Ekstern henvisning 
 Skive IFs officielle hjemmeside

Referencer 

Foreninger fra Danmark
Idræts-Forbund
Vestjyllands Storkreds

Vestjyllands Storkreds  er en valgkreds i  Landsdel Midtjylland-Nordjylland.  

Storkredsen er oprettet i 2007. Den består af hele den tidligere Ringkøbing Amtskreds og det meste af Viborg Amtskreds, desuden enkelte af de tidligere kommuner fra Århus Amtskreds og Vejle Amtskreds.

Opstillingskredse
Storkredsen er inddelt i følgende 11 opstillingskredse: 
 Struerkredsen
 Skivekredsen 
 Viborg Vestkredsen
 Viborg Østkredsen
 Silkeborg Nordkredsen
 Silkeborg Sydkredsen
 Ikastkredsen
 Herning Sydkredsen
 Herning Nordkredsen
 Holstebrokredsen
 Ringkøbingkredsen

Valgresultater

Referencer 

Folketingsvalgkredse
Ole Vardinghus

Ole Vardinghus (født 10. marts 1959) er en dansk digter, der har udgivet digtsamlinger, blandt andet debutdigtsamlingen Man indløser billet til håbet fra 2003.

Ole Vardinghus skriver livsfilosofiske og samfundskritiske digte, med skæve synsvinkler og ironi. Han har udpræget sans for at jonglere med ord. 

Har ydet bidrag til antologier, tidskrifter og blade.

Eksterne henvisninger

Anmeldelse: http://www.fyldepennen.dk/bognyt/?view=review&id=233 

Anmeldelse: http://www.bogrummet.dk/ind.asp?VisAnm=434 

Digtere fra Danmark
Dansksprogede forfattere fra Danmark
Assenskredsen

Assenskredsen  er en opstillingskreds i Fyns Storkreds . Kredsen var en valgkreds fra 1849 til 1918. I 1920-1970 var kredsen en opstillingskreds i Odense Amtskreds. Kredsen blev nedlagt i 1970 og genoprettet i 2007.

Fra 2007 består kredsen af Ny Assens Kommune.

Valgsteder pr. 18/6-2015 

 Assens Kommune
 Assens
 Ebberup
 Turup
 Salbrovad
 Helnæs
 Køng
 Glamsbjerg
 Flemløse
 Søllested
 Ørsted
 Dreslette
 Haarby
 Jordløse
 Brylle
 Tommerup
 Tommerup Stationsby
 Verninge
 Nårup
 Vissenbjerg
 Aarup
 Kerte
 Orte
 Rørup

Assenskredsens folketingsmænd 1849-1918
1849-1852: postmester Ove Thomsen, (Højre).
1852-1854: prokurator Hans Ettrup, (nationalliberal).  
1854-1858: sognepræst Christian Møller, (nationalliberal). 
1858-1859: byfoged A.P.F. Buchwald, (bondeven). 
1859-1866: oberst Edvard Fallesen, (Højre).
1866-1876: gårdfæster Niels Andersen, (Venstre, derefter Mellempartiet, senere Højre).
1876-1879: bladudgiver Jørgen Pedersen, (Venstre). 
1879: stiftsskriver H.R. Hiort-Lorenzen, (Højre). 
1879-1886: bladudgiver Jørgen Pedersen, (Moderate Venstre). 
1886-1926: friskolelærer, senere konseilspræsident Klaus Berntsen, (Moderate Venstre).

Folketingskandidater pr. 6/11-2016

Kilde

Folketingsvalgkredse
Fyns Storkreds

Fyns Storkreds er en valgkreds i Landsdel Sjælland-Syddanmark. 

Storkredsen blev oprettet i 2007. Den afløste den tidligere Fyns Amtskreds. På grund af Strukturreformen skete der ændringer i inddelingen af opstillingskredse. Kertemindekredsen og Otterupkredsen blev nedlagte, og Assenskredsen, som var blevet nedlagt i 1970, blev samtidig genoprettet. Mange steder blev grænserne mellem kredsene ændrede.

Opstillingskredse 
Storkredsen består af otte opstillingskredse: 
 Odense Østkredsen
 Odense Vestkredsen
 Odense Sydkredsen
 Assenskredsen
 Middelfartkredsen
 Nyborgkredsen
 Svendborgkredsen
 Faaborgkredsen

Valgresultater

Referencer 

Folketingsvalgkredse
Morfologisk teknik

Morfologi betyder "form". Navnet morfologisk teknik hentyder til, at man med denne teknik får kendskab til løsningsrummets "form" eller opbygning. Den morfologisk teknik er en af de få metoder, hvormed løsningsrummet kan undersøges totalt – på et bestemt abstraktionsniveau.

Abstraktion
Erkendelsesteori
Faxekredsen

Faxekredsen er en opstillingskreds i Sjællands Storkreds, oprettet i 2007.

Kredsen består pr. 18. juni 2015 af følgende kommuner og valgsteder:

 Faxe Kommune
 Haslev 01
 Haslev 02
 Faxe
 Hylleholt
 Karise
 Dalby
 Rønnede
 Stevns Kommune
 Hårlevhallen
 Strøbyhallen
 Stevnshallen
 Harmonien

Tidligere valgkreds 
Der var tidligere en valgkreds ved navn Faxe fra 1849 til 1918. Kredsen blev nedlagt efter valget i 1918.

Den senere statsminister Thorvald Stauning blev opstillet i kredsen i 1901. Stauning var folketingsmand for kredsen i 1906-1918.

Folketingskandidater pr. 26/11-2018

Kilder 

Folketingsvalgkredse
Vildmosegaard

Vildmosegaard er en lille hovedgård, som er dannet ved Tørlægning af de 4 Søer i lille Vildmose, Møllesø, Birkesø, Toftesø og Lillesø i 1760 af lensgreve A.G. Moltke. Gården ligger i Mou Sogn, Fleskum Herred, Aalborg Kommune, Region Nordjylland (tidligere Sejlflod Kommune, Ålborg Amt). Hovedbygningen er opført i 1768.

Vildmosegaard Gods er på 153 hektar.

Ejere af Vildmosegaard 
 (1700-1759) Kronen
 (1759-1762) Adam Gottlob lensgreve Moltke
 (1762-1782) Heinrich Carl lensgreve Schimmelmann
 (1782-1831) Heinrich Ernst lensgreve Schimmelmann
 (1831-1833) Joseph Frederik Carl lensgreve Schimmelmann
 (1833-1885) Ernst Conrad Ditlev Carl Josph lensgreve Schimmelmann
 (1885-1922) Carl Gustav Ernst lensgreve Schimmelmann
 (1922-1936) Heinrich Carl lensgreve Schimmelmann 
 (1936-1956) Den Danske Stat
 (1956-1960) P.J. Rasmussen
 (1960-1962) P.J. Rasmussen / Aage L. Rytter
 (1962-1975) P.J. Rasmussen
 (1975-1998) Poul Brock Didriksen
 (1998-2006) Sejlflod Kommune
 (2007-) Aalborg Kommune

Eksterne henvisninger 
 Vildmosegaard – Officiel hjemmeside

Kilder 
 J. P. Trap: Danmark 5.udgave, Kraks Landbrug

Herregårde i Aalborg Amt
Herregårde i Aalborg Kommune
Lille Vildmose
Super Trouper

Super Trouper  er en LP/album af popmusikgruppen ABBA, som blev udgivet i Sverige den 3. november 1980. Albummet, som er gruppens 7., er indspillet mellem februar og oktober 1980. Et af de sidste numre, der blev færdiggjort, var titelnummeret. Super Trouper er betegnet som et af ABBAs bedste, og især 'The Winner Takes It All' er en af favoritterne, også hos gruppen selv. Dette nummer blev nummer 1 i lande som England, Holland, Belgien, Irland og Sydafrika og nr. 8 i USA. En anden klassiker er nummeret 'Super Trouper' og 'Happy New Year'.

Som det første album skrevet og indspillet efter Björn Ulvaeus og Agnetha Fältskogs skilsmisse indeholder dette en mere moden samling sange i forhold til forgængerne. Flere sange, deriblandt 'The Winner Takes It All', er inspireret af personlige erfaringer. 'The Piper' handler derimod om en folkeforfører, og 'Happy New Year' er en bøn til alle verdens naboer om at slutte fred.

Albummet udkom på CD i juli 2001 med to ekstra "bonusnumre".

Track liste 
Alle sange skrevet af Benny Andersson og Björn Ulvaeus.

Side A:
 "Super Trouper" – 4:11
 "The Winner Takes It All" – 4:55
 "On and On and On" – 3:40
 "Andante, Andante" – 4:39
 "Me and I" – 4:54

Side B:
 "Happy New Year" – 4:23
 "Our Last Summer" – 4:19
 "The Piper" – 3:26
 "Lay All Your Love on Me" – 4:33
 "The Way Old Friends Do" (Live) – 2:53

ABBA-album
Album fra 1980
Sjællands Storkreds

Sjællands Storkreds er en valgkreds i Landsdel Sjælland-Syddanmark.
 
Storkredsen blev oprettet i 2007. Den består af de tidligere amtskredse Storstrøms, Vestsjællands og Roskilde. På grund af Strukturreformen er der oprettet fire nye kredse (Greve, Faxe, Guldborgsund og Lolland), mens Lejrekredsen, Nykøbing Sjælland-kredsen, Sorøkredsen, Præstøkredsen, Nykøbing Falster-kredsen, Maribokredsen og Nakskovkredsen er blevet nedlagte. Grænserne mellem de øvrige kredse er blevet ændrede.

Opstillingskredse 
Storkredsen er inddelt i følgende 12 opstillingskredse:
 Lollandkredsen
 Guldborgsundkredsen
 Vordingborgkredsen
 Næstvedkredsen
 Faxekredsen
 Køgekredsen
 Grevekredsen
 Roskildekredsen
 Holbækkredsen
 Kalundborgkredsen
 Ringstedkredsen
 Slagelsekredsen

Valgresultater

Referencer 

Folketingsvalgkredse
John Moyer

John Moyer (født 30. november 1973) er bassist i metalbandet Disturbed som erstatning fra deres første bassist Steve "Fuzz" Kmak. Han har været med til at indspille deres tredje album Ten Thousand Fists og blev derefter bekræftet som fast bassist og været med på pladerne Indestructible (2008) og Asylum (2010) . John har også været bassist for Soak, og Union Underground, og spiller sideløbende med Disturbed i Adrenaline Mob. Han underviser desuden på Natural Ear Music i Austin, Texas, hvor han arbejder med en masse unge bands, der inspirerer ham.

Eksterne henvisninger 

 

Bassister fra USA
Disturbed
Trevi-fontænen

Fontana di Trevi, bedre kendt som Trevi-fontænen, ligger i Roms centrum og er et af verdens mest kendte springvand. Den store marmorfigur forestiller titanen Okeanos, der rider med sine heste gennem de vandmasser, som strømmer ud af fontænen.

Konstruktion 
Fontænen blev påbegyndt i 1732 af Nicola Salvi, som muligvis var inspireret af nogle af Berninis gamle tegninger. Den endelige fontæne var bygget færdig i 1762 af Nicola Pannini. Fontænen får sit vand fra en kilde kaldet Acqua Vergine-akvædukten. Kilden er opført af Agrippa 19 f.Kr. og blev i 1453 restaureret af Nikolaus 5.. Det centrale værk er udført af billedhuggeren Pietro Bracci, mens Filippo della Valle har lavet figurerne i sidenicherne på hver side.

Hovedfiguren er flankeret af to kvinder: Overflodens gudinde, der øser af sit overflødighedshorn, og sundhedens gudinde med en krukke, der omslynges af en slange. I nicherne ovenover anskueliggøres historien om Agrippa, der undersøger kilden, jomfruen har fundet, og som opkaldes efter hende: Acqua vergine (= jomfruvand). Vandet løber stadig frit fra et udspring inderst til højre i fontæne-arrangementet, og tidligere kunne man se ældre mennesker med spande hente vand derfra til eget brug. Dette vand blev anset som det ægte "jomfruelige vand", fordi det ikke var løbet gennem husenes rørsystemer. Gaden, der ender ved fontænen, hedder Via del Lavatore (= Vaskerens gade), for her ved vandposten boede den embedsmand, der havde ansvar for renholdet af Quirinalpaladset, hvor paven dengang boede.

Turisme 
Mange turister kaster mønter ned i fontænen, da et gammelt rygte siger, at man kommer tilbage til byen en dag, hvis man kaster en mønt over sin skulder og ned i fontænen. Dette indbringer over 1 million kroner årligt, som går til Caritas og Røde Kors. Trevi-fontænen er det mest besøgte monument i Rom.

Trevi-fontænen i kunsten 
Trevi-fontænen optræder i adskillige film. Mest kendt er nok Federico Fellinis Det søde liv fra 1960, hvor Anita Ekberg i en af filmens mest berømte scener hopper i bassinet. Endvidere ses fontænen i Prinsessen holder fridag fra 1953 af William Wyler, hvor prinsessen, spillet af Audrey Hepburn, får klippet sit hår hos en frisør med udsigt til Trevi-fontænen. Den optræder også på det sted i Hilary-Duff-filmen Lizzie McGuire The Movie, hvor Lizzie og Paolo mødes første gang.

Kilder

Eksterne henvisninger 

Bygninger, konstruktioner og anlæg i Rom
Springvand
Life of Brian

Life of Brian er en engelsk komediefilm (dansk titel: Et herrens liv) fra 1979 lavet af satiregruppen Monty Python. Den fortæller historien om Brian Cohen der fødes samme nat og på den samme gade som Jesus. Filmen er instrueret af Terry Jones og produceret af bl.a. George Harrison, der også finansierede filmen, fordi det var en film, han gerne ville se. 

Den korsfæstede Eric Idle synger for på slutsangen Always look on the bright side of life. I vanlig Monty Python-stil gøres der grin med religion, ortodoksi, venstrefløjssekterisme og politisk magt. 

I Norge blev filmen forbudt ud fra en opfattelse om, at slutscenen brød med blasfemiparagraffen ved at latterliggøre korset. Dermed blev filmen markedsført i Sverige som "filmen, der er så sjov, at den er forbudt i Norge"; men i oktober 1980 blev det norske forbud ophævet og filmen sat op i biograferne.

Medvirkende 
 Graham Chapman – Brian / Biggus Dickus / vismand.
 John Cleese – Reg / præst ved stening / centurion-soldat / Arthur / vismand.
 Terry Gilliam – profet / Geoffrey / døv vagt / Frank. 
 Eric Idle – Mr. Cheeky / Stan (Loretta) / Mr. Frisbee.
 Terry Jones – Brians mor.
 Michael Palin – Mr. Big Nose / Francis / tidligere spedalsk mand / ophængt fange / Pontius Pilatus / kedelig profet / fængselskoordinator / vismand.
 John Young – Matthias.
 George Harrison - birolle.
 Sue Jones-Davies - Judith Iskariot.

Trivia 
 De seks Monty Python-medlemmer spiller i alt 37 forskellige roller. Michael Palin dominerer med 10 roller, derefter kommer Eric Idle med 8 roller, og på tredjepladsen John Cleese med 6 roller. Terry Gilliam og Terry Jones deler fjerdepladsen med 5 roller hver. Graham Chapman har 3 roller, heriblandt titelrollen som Brian.

Referencer

Eksterne henvisninger 
 

Britiske film fra 1979
Komediefilm fra Storbritannien
Monty Python
Film instrueret af Terry Jones
Dark Horse Records

Dark Horse Records er et pladeselskab, der blev startet af Beatles' guitarist George Harrison i 1974, og blev styret af ham frem til hans død.

Pladeselskaber fra Storbritannien
Døjringe

Døjringe er en gammel landsby i Munke Bjergby Sogn i Vestsjælland, beliggende 7 km N for Sorø og 3 km SØ for Munke Bjergby.

Historie 
Området har været befolket langt tilbage i tiden, og det har sat sine aftryk, bl.a. i form af en del stendysser.

Navn 
Området har haft flere navne gennem tiderne, bl.a. De dødes rige, døde ringe og nu Døjringe. På Kort og Matrikelstyrelsens kort fra 1842-99 kaldes det Dödringe, på kort fra 1928-40 Döjringe.

Jernbanen 
Døjringe Station lå på Sorø-Vedde-banen (1903-50). Stationsbygningen er bevaret på Dyssevej 3.

Kommunalreformer 
Sognet lå indtil Kommunalreformen i 1970 i Alsted Herred ï Sorø Amt. Derefter lå det i Stenlille Kommune indtil Kommunalreformen i 2007 og nu i Sorø Kommune.

Eksterne kilder/henvisninger 
 Døjringe Beboerforenings hjemmeside 

Lokaliteter i Sorø Kommune
Nordsjællands Storkreds

Nordsjællands Storkreds er en valgkreds i Landsdel Hovedstaden.

Storkredsen er oprettet i 2007. Den omfatter den tidligere Frederiksborg Amtskreds samt nogle tidligere nabokommuner (Ledøje-Smørum, Værløse og Søllerød) fra Københavns Amtskreds. I den sydlige del af storkredsen er der oprettet tre nye kredse (Frederikssund, Egedal og Rudersdal), mens Frederiksværkkredsen er nedlagt. Den nuværende Gribskov Kommune, der tidligere var delt på forskellige valgkredse, er blevet samlet i Hillerødkredsen. Desuden er kredsene blevet tilpassede den nye kommunale inddeling.

Opstillingskredse 
Storkredsen består af seks opstillingskredse:
 Helsingørkredsen.
 Fredensborgkredsen. 
 Hillerødkredsen. 
 Frederikssundkredsen.
 Egedalkredsen.
 Rudersdalkredsen.

Valgresultater

Noter 

Folketingsvalgkredse
Tetraodon nigroviridis

Grønplettet kuglefisk (Tetraodon nigroviridis) er en tropisk fiskeart, som findes i Indien, Indonesien og Sri Lanka. Fiskene kan blive op til ca. 15 cm lange. Fiskene er grønne eller grønlige med sorte pletter.
Denne kuglefisk er altædende, men de spiser særligt gerne snegle og andre bløddyr. Grønplettet kuglefisk er nyttig til at rydde ud i et snegleinficeret akvarium, men når sneglene slipper op, kan de finde på at bide i finnerne på andre fisk. De kan dog også slå sig løs på alger og andre planter. Da fiskenes tænder vokser livet igennem, er det vigtigt, at noget af deres føde har slibende virkning – f.eks. sneglehuse.

Grønplettet kuglefisk er en brakvandsfisk, som særligt når de bliver ældre foretrækker mere salt vand. De trives bedst i vandtemperaturer mellem 24-28°C

Kilder 
 Taxonomicon – Tetraodon nigroviridis 

Akvariedyr
Fastkæbede fisk
Bornholms Storkreds

Bornholms Storkreds er en valgkreds i Landsdel Hovedstaden.  
 
Storkredsen er oprettet i 2007. Den omfatter den tidligere Bornholms Amtskreds.

Opstillingskredse
Storkredsen består af to opstillingskredse:
 Rønnekredsen : Den del af Bornholms Kommune, der omfatter Hasle Sogn, Klemensker Sogn, Knudsker Sogn, Nyker Sogn, Rutsker Sogn og Rønne Sogn.
 Aakirkebykredsen : Christiansø samt den del af Bornholms Kommune, der omfatter Allinge-Sandvig Sogn, Bodilsker Sogn, Gudhjem Sogn, Ibsker Sogn, Nexø Sogn, Nylarsker Sogn, Olsker Sogn, Rø Sogn, Poulsker Sogn, Pedersker Sogn, Svaneke Sogn, Vestermarie Sogn, Østerlarsker Sogn, Østermarie Sogn og Aaker Sogn.

Valgresultater

Kilder

Folketingsvalgkredse
Københavns Storkreds

Københavns Storkreds er en valgkreds i Landsdel Hovedstaden. Storkredsen dækker de fire kommuner: København, Frederiksberg, Tårnby og Dragør.
 
Før strukturreformen i 2007 var Københavns Kommune fordelt på tre storkredse: Søndre, Østre og Vestre. Frederiksberg Kommune indgik i Vestre Storkreds. Tårnby og Dragør kommuner udgjorde Amagerkredsen som dengang hørte under Københavns Amtskreds.

Ved folketingsvalget i 1918 var København også én valgkreds.

Opstillingskredse 
I forbindelse med Strukturreformen er inddelingen i opstillingskredse blevet ændret. Storkredsen består af følgende 12 opstillingskredse: 
 Østerbrokredsen.
 Sundbyvesterkredsen.
 Indre Bykredsen.
 Sundbyøsterkredsen. 
 Nørrebrokredsen. 
 Bispebjergkredsen. 
 Brønshøjkredsen. 
 Valbykredsen. 
 Vesterbrokredsen. 
 Falkonerkredsen. 
 Slotskredsen.
 Tårnbykredsen.

Valgresultater

Kilder

Folketingsvalgkredse
Jefferson County (Nebraska)

Jefferson County er et county i den amerikanske delstat Nebraska. Det er opkaldt efter Thomas Jefferson, U.S.A.'s tredje præsident. Det administrative centrum i Jefferson County er byen Fairbury.

I Nebraskas nummerpladesystem har Jefferson County præfikset 33, fordi dette county havde 33.-flest køretøjer registreret, da Nebraska indførte nummerplader i 1922.

Geografi 
Jefferson County har et areal på 1.491 km², hvoraf 1.484 km² er land og 6 km² (0,43%) vand.

Counties i Nebraska
Freya

Freya Christine Clausen også kendt under sit kunstnernavn Freya (født 17. november 1978), er en dansk pop-sanger og sangskriver. Hun er mest kendt for hittet "Yellow Ladybird" fra 1999.

Hun er søster til Pil & Liv, der spiller sammen som en duo.

Karriere 
I 1999 hittede hun med sangen "Yellow Ladybird", der nåede #4 på Tjeklisten, og tilbragte i alt 10 uger på histlisten.. Debutalbummet Tea with the Queen udkom samme år. Det andet album, Chasing My Tale, udkom i 2000 og kastede radiohits af sig som "Girlfriend Application" og "Rain".

Freya bidrog med et cover af Tracy Chapmans Talking 'Bout A Revolution til velgørenhedsalbummet Reminder, der udkom d. 21. marts 2002.

Hun dannede derefter bandet Sparkler med Rune Westberg, Kåre Kabel Mai, Peder Kjøbsted og Jacob Gurevitsch. De udgav albummet Magnifying Glass i 2003.

Fire af Freyas sange har været P3s Uundgåelige; "Mr. Opposite", "Girlfriend Application", "Tiger" og et cover af Leonard Cohens "Halleluja".

Freya var nomineret i fire kategorier i DMA i 2000 og 2001, og i 2001 hev hun prisen hjem for "Årets Danske Sangerinde".

I perioden 2006 - 2010 arbejdede hun for MTV, hvor hun blandt andet lavede programmet Spanking New, der havde fokus på ny musik. Hun rapportede også fra de store award shows EMAs og VMAs før hun i 2010 blev ansat på VH1.

Freya har også arbejdet som engelsksproget tv-vært for den europæiske tv-kanal STAR!, hvor hun blandt andet rapporterede fra store filmpremierer og modeuger.

Freya bidrog med sangen "Lost Wakeup" til velgørenhedsalbummet Flygtningestemmer, der udkom d. 2. juni 2014, og spillede sammen med resten af de involverede en række koncerter landet over under sommeren 2014. Flygtningestemmer blev nomineret i kategorien "Årets Ide" til Danish Music Awards 2014.

Den 29. september 2014 udgav Freya sin første officielle single "Into The Fire" som soloartist siden 2001. Singlen blev den 27. oktober 2015 fulgt op af albummet "Thrills".

Diskografi

Album 
 1999 Tea With The Queen
 2000 Chasing My Tale
 2015 Thrills

Singler 
 1998 "Mr. Opposite"
 1999 "Yellow Ladybird"
 1999 "Hallelujah"
 1999 "It's Already Wednesday"
 2000 "Rain"
 2000 "Girlfriend Application"
 2014 "Into The Fire"

Referencer

Eksterne henvisninger 
 Freya  på Discogs

Sangere fra Danmark
Næstelsø

Næstelsø er en landsby med knap 200 indbyggere, beliggende 4 km nord for Mogenstrup og 7 km sydøst for Næstved. Landsbyen hører til Næstved Kommune og ligger i Region Sjælland. I 1970-2006 hørte landsbyen til Fladså Kommune.

Næstelsø hører til Næstelsø Sogn. Næstelsø Kirke og præstegård ligger i den sydøstlige ende af landsbyen.

Faciliteter 
Næstelsø har bevaret et typisk landsbymiljø med hele to gadekær, omgivet af gårde og store træer. Landsbyen har en sportsplads.

Historie 
Mod vest afgrænses landsbyen af en gravhøj.

I 1898 beskrives Næstelsø således: "Nestelsø (Nestelshowgh) med Kirke, Præstegd. og Skole;"

Skolerne 
På Holmevej i den østlige ende af landsbyen ligger de tidligere skoler: Den stråtækte degneskole, som blev opført i 1854 og fungerede indtil 1926, hvor den blev afløst af Næstelsø gamle skole.

Jernbanen 
Næstelsø havde trinbræt med læssespor og svinefold på Næstved-Præstø-Mern Banen (1900-61). Trinbrættet lå ½ km nord for landsbyen.

Genforeningssten 
Hvor Kirkestræde munder ud i Holmevej står en sten, der blev afsløret 9. juli 1920 til minde om Genforeningen i 1920.

Noter

Eksterne kilder/henvisninger 

 100 kulturmiljøer i Næstved Kommune: 18. Næstelsø 
 SDFE kortviser: Høje målebordsblade 1842-1899 og lave målebordsblade 1901-1971

Lokaliteter i Næstved Kommune
Byer og bydele med genforeningssten